Mõhhailo Kotsjubõnski

Mõhhailo Kotsjubõnski (ukraina keeles Михайло Михайлович Коцюбинський; pseudonüüm Zahhar Kozub; 17. september 1864, Vinnõtsja – 25. aprill 1913, Kiiev) oli Ukraina kirjanik. Ta kirjeldas tüüpilist Ukraina elulaadi 20. sajandi algul. Kotsjubõnski varaseid jutustusi on nimetatud etnograafiliseks realismiks. Hiljem arenes ta stiil keerukamaks ning temast sai üks Ukraina andekamaid impressionistlikke ja modernistlikke kirjanikke. Kotsjubõnski populaarsetest romaanidest tehti Nõukogude ajal mitu filmi. Tema järgi on nimetatud Mõhhailo-Kotsjubõnske alev Tšernihivi oblastis. Teoseid eesti keeles Fata morgana. Jutustused. Vene keelest tõlkinud ja järelsõna kirjutanud: A. Randalu. Tallinn: Eesti Riiklik Kirjastus, 1958 Nürnbergi muna. Jutustus nooremale koolieale. Ukraina keelest tõlkinud Ludmilla Raudtits. Tallinn: Eesti Raamat, 1970